ΠΕΡΙΕΧΟΜΕΝΑ
ΑΠΟΦΑΣΕΙΣ
Καθορισμός του ανώτατου ορίου των επιτρεπόμενων κατ’ έτος ημερών μετακίνησης εκτός έδρας
των αιρετών-μελών του Διοικητικού Συμβουλίου
του Δημοτικού Λιμενικού Ταμείου Πάτμου, για το
έτος 2024.
Παροχή εξουσιοδότησης υπογραφής «Με εντολή
Περιφερειάρχη» στους Προϊσταμένους των Τμημάτων Λογιστικής Διαχείρισης της Περιφέρειας
Στερεάς Ελλάδας.
Σύσταση και λειτουργία Αυτοτελούς Μονάδας Εσωτερικού Ελέγχου στο Γενικό Νοσοκομείο Κατερίνης.
ΑΠΟΦΑΣΕΙΣ
Αριθμ. 11450
(1)
Καθορισμός του ανώτατου ορίου των επιτρεπόμενων κατ’ έτος ημερών μετακίνησης εκτός
έδρας των αιρετών-μελών του Διοικητικού Συμβουλίου του Δημοτικού Λιμενικού Ταμείου Πά-
τμου, για το έτος 2024.
Η ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τις διατάξεις:
α) Των άρθρων 6, 6Α, 6Β και 280 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (A’ 87),
β) της παρ. 1 του άρθρου 3 της υποπαρ. Δ.9 της παρ. Δ
του άρθρου 2 του ν. 4336/2015 «Συνταξιοδοτικές διατάξεις-Κύρωση του Σχεδίου Σύμβασης Οικονομικής Ενί-
σχυσης από τον Ευρωπαϊκό Μηχανισμό Σταθερότητας
και ρυθμίσεις για την υλοποίηση της Συμφωνίας Χρηματοδότησης» (A’ 94), όπως τροποποιήθηκαν με την παρ. 2
του άρθρου 36 του ν. 4484/2017 (A’ 110) και
γ) του π.δ. 143/2010 «Οργανισμός Αποκεντρωμένης
Διοίκησης Αιγαίου» (A’ 236).
2. Την υπ’ αρ. 23907/12.03.2024 κοινή απόφαση των
Υπουργών Εθνικής Οικονομίας και Οικονομικών και Εσωτερικών «Καθορισμός ημερών μετακίνησης εκτός έδρας
αιρετών Δήμων και Περιφερειών» (Β’ 1758).
3. Την υπ’ αρ. 86784/19.12.2022 (Υ.Ο.Δ.Δ. 1183) απόφαση του Υπουργού Eσωτερικών, με την οποία η Μαριάννα
Νικολαΐδου του Αχιλλέα διορίστηκε στη θέση της Γραμματέως Αποκεντρωμένης Διοίκησης Αιγαίου.
4. Την υπό στοιχεία οικ.2/74450/ΔΕΠ/24.11.2015
εγκύκλιο του Γενικού Λογιστηρίου του Κράτους «Παροχή οδηγιών για την εφαρμογή των διατάξεων της υπο-
παραγράφου Δ9 της παραγράφου Δ του άρθρου 2 του
ν. 4336/2015 (Α’ 94) ’’Δαπάνες μετακινούμενων εντός και
εκτός επικράτειας’’».
5. Την υπ’ αρ. 24/14.03.2024 (σε ορθή επανάληψη)
απόφαση του Διοικητικού Συμβουλίου του Δημοτικού
Λιμενικού Ταμείου Πάτμου, η οποία περιήλθε στην υπηρεσία μας με το υπ’ αρ. 511/19.03.2024 έγγραφό του,
αποφασίζουμε:
Καθορίζουμε το ανώτατο όριο των επιτρεπόμενων
κατ’ έτος ημερών μετακίνησης εκτός έδρας των αιρετών-μελών του Διοικητικού Συμβουλίου του Δημοτικού
Λιμενικού Ταμείου Πάτμου, για το έτος 2024 ως εξής:
Α/Α
ΑΞΙΩΜΑ
ΙΔΙΟΤΗΤΑ
ΑΝΩΤΑΤΟ
ΟΡΙΟ ΗΜΕΡΩΝ
ΚΑΤ’ΕΤΟΣ
ΔΗΜΟΤΙΚΟΣ
ΣΥΜΒΟΥΛΟΣ
ΔΗΜΟΥ ΠΑΤΜΟΥ
ΑΝΤΙΠΡΟΕΔΡΟΣ
Δ.Σ.
ΔΗΜΑΡΧΟΣ ΔΗΜΟΥ
ΛΕΙΨΩΝ
ΑΙΡΕΤΟ - ΜΕΛΟΣ
Δ.Σ.
ΑΝΤΙΔΗΜΑΡΧΟΣ
ΔΗΜΟΥ ΛΕΙΨΩΝ
ΑΙΡΕΤΟ-ΜΕΛΟΣ
Δ.Σ.
ΔΗΜΟΤΙΚΟΙ
ΣΥΜΒΟΥΛΟΙ ΔΗΜΟΥ
ΛΕΙΨΩΝ ΚΑΙ ΠΑΤΜΟΥ
ΑΙΡΕΤΟΙ - ΜΕΛΗ
Δ.Σ.
Από την απόφαση αυτή προκαλείται δαπάνη σε βάρος του προϋπολογισμού του Διοικητικού Συμβουλίου
του Δημοτικού Λιμενικού Ταμείου Πάτμου, οικονομικού
έτους 2024, ύψους 3.000,00 € η οποία έχει προβλεφθεί
στον Κ.Α. 00.6421.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2502
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2502/26.04.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Ρόδος, 18 Απριλίου 2024
Η Γραμματέας Αποκεντρωμένης Διοίκησης
ΜΑΡΙΑΝΝΑ ΝΙΚΟΛΑΪΔΟΥ
Ι
Αριθμ. 85697
(2)
Παροχή εξουσιοδότησης υπογραφής «Με εντολή
Περιφερειάρχη» στους Προϊσταμένους των Τμημάτων Λογιστικής Διαχείρισης της Περιφέρειας
Στερεάς Ελλάδας.
Ο ΠΕΡΙΦΕΡΕΙΑΡΧΗΣ ΣΤΕΡΕΑΣ ΕΛΛΑΔΑΣ
Έχοντας υπόψη:
1) Το π.δ. 148/2010 «Οργανισμός της Περιφέρειας Στερεάς Ελλάδας» (Α’ 241), όπως έχει τροποποιηθεί - επικαι-
ροποιηθεί με τις υπ’ αρ. 3203/84663/22-6-2017 (Β’ 2201),
3749/77622/11-6-2018 (Β’ 2467), 6041/119763/22-8-2018
(Β’ 3806) και 7062/149508/5-10-2018 (Β’ 4524) αποφάσεις
του Συντονιστή Αποκεντρωμένης Διοίκησης Θεσσαλίας Στερεάς Ελλάδας.
2) Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87) και, ιδίως, το άρ-
θρο 159, σε συνδυασμό με το άρθρο 65 του ν. 4270/2014
(Α’ 143).
3) Τα άρθρα 9 και 18 του Κώδικα Διοικητικής Διαδικασίας (ν. 2690/1999, Α’ 45).
4) Τις διατάξεις του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων ΝΠΔΔ
(ν. 3528/2007, Α’ 26).
5) Το άρθρο 5 και την περ. β της παρ. 2 του άρθρου 7
του ν. 3469/2006 «Εθνικό Τυπογραφείο, Εφημερίς της
Κυβερνήσεως και λοιπές διατάξεις» (Α’ 131).
6) Τα άρθρα 75 - 83 (ΚΕΦΑΛΑΙΟ ΙΑ) του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972)
και άλλες διατάξεις» (Α’ 184).
7) Την υπό στοιχεία ΔΟΑ/οικ. 8638/26-3-2013 εγκύκλιο του Υπουργείου Διοικητικής Μεταρρύθμισης και
Ηλεκτρονικής Διακυβέρνησης περί μείωσης υπογραφών
στις διοικητικές πράξεις και τα διοικητικά έγγραφα.
8) Την υπ’ αρ. 2/45136/0026/1-06-2017 εγκύκλιο του
Υπουργείου Οικονομικών - Γενική Διεύθυνση Θησαυροφυλακίου και Δημόσιου Λογιστικού «Παροχή οδηγιών
για τον έλεγχο, εκκαθάριση και πληρωμή δημοσίων δαπανών» (ΑΔΑ: ΩΣΡ5Η-ΞΘΨ).
9) Την ανάγκη απλούστευσης των διαδικασιών για την
εύρυθμη λειτουργία των υπηρεσιών, την αποτελεσματικότερη άσκηση των αρμοδιοτήτων των Διευθύνσεων και
την εξυπηρέτηση των πολιτών, στον τόπο κατοικίας τους.
10) Το γεγονός ότι, από τις διατάξεις της παρούσας απόφασης, δεν προκαλείται δαπάνη σε βάρος του προϋπολο-
γισμού της Περιφέρειας Στερεάς Ελλάδας, αποφασίζουμε:
Παρέχουμε εξουσιοδότηση στους Προϊσταμένους των
Τμημάτων Λογιστικής Διαχείρισης των Διευθύνσεων Διοικητικού - Οικονομικού των Περιφερειακών Ενοτήτων
Βοιωτίας, Εύβοιας, Ευρυτανίας, Φωκίδας καθώς και στον
Προϊστάμενο του Τμήματος Λογιστικής Διαχείρισης της
Διεύθυνσης Οικονομικού - Δημοσιονομικού Ελέγχου, να
υπογράφουν «Με εντολή Περιφερειάρχη» τις καταστάσεις πληρωμής δαπανών.
Η απόφαση αυτή να δημοσιευθεί στην Εφημερίδα της
Κυβερνήσεως.
Λαμία, 18 Απριλίου 2024
Ο Περιφερειάρχης
ΦΑΝΗΣ ΣΠΑΝΟΣ
Ι
Αριθμ. απόφ. 4/29.2.2024
(3)
Σύσταση και λειτουργία Αυτοτελούς Μονάδας
Εσωτερικού Ελέγχου στο Γενικό Νοσοκομείο Κατερίνης.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΚΑΤΕΡΙΝΗΣ
Έχοντας υπόψη:
1. Τις διατάξεις του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας
2011/85/ΕΕ) - δημόσιο λογιστικό και άλλες διατάξεις»
(Α’ 143).
2. Την υπό στοιχεία ΦΓ8/55081/04.11.2020 απόφαση
της Ολομέλειας του Ελεγκτικού Συνεδρίου «Διαδικασία
Ελέγχου από το Ελεγκτικό Συνέδριο της ύπαρξης, της
λειτουργίας και της αποτελεσματικότητας Συστήματος
Εσωτερικού Ελέγχου στους φορείς που υπάγονται στην
ελεγκτική του δικαιοδοσία » (Β’ 4938).
3. Τις διατάξεις του ν. 4795/2021 «Σύστημα Εσωτερικού
Ελέγχου του Δημόσιου Τομέα, Σύμβουλος Ακεραιότητας
στη δημόσια διοίκηση και άλλες διατάξεις για τη δημόσια διοίκηση και την τοπική αυτοδιοίκηση» (A’ 62) και
ιδίως τα άρθρα 9 και 79.
4. Την υπό στοιχεία ΓΓΑΔΔΤ 358/9388/08.06.2022 κοινή
απόφαση των Υπουργών Οικονομικών και Εσωτερικών
«Πρόσθετες προϋποθέσεις, υποχρεώσεις και κωλύματα
για την ανάθεση παροχής υπηρεσιών σε φυσικό ή νομικό
πρόσωπο για την υποστήριξη των Μονάδων Εσωτερικού
Ελέγχου (Μ.Ε.Ε.) ή την άσκηση της λειτουργίας εσωτερικού ελέγχου, όταν δεν υφίσταται Μονάδα Εσωτερικού
Ελέγχου, σύμφωνα με τις παρ. 4 και 6 του άρθρου 9 του
ν. 4795/2021» (Β’ 3093).
5. Την οικ.36804/24.06.2022 κοινή απόφαση του
Υπουργού και της Αναπληρώτριας Υπουργού Υγείας
«Προϋποθέσεις και κριτήρια σύστασης των Μονάδων
Εσωτερικού Ελέγχου στους εποπτευόμενους από το
Υπουργείο Υγείας φορείς που υπάγονται στο πεδίο εφαρμογής του Μέρους Α’ του ν. 4795/2021 (Α’ 62). Οργάνωση,
στελέχωση και αρμοδιότητες Μονάδων Εσωτερικού»
(Β’ 3448).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2502/26.04.2024
6. Την υπ’ αρ. 5706/29-01-2024 διευκρινιστική εγκύκλιο του Υπουργού Υγείας, σχετικά με την εφαρμογή της
υπ’ αρ. οικ. 36804/24.06.2022 (Β’ 3448) κοινής απόφασης
του Υπουργού και της Αναπληρώτριας Υπουργού Υγείας.
7. Την υπό στοιχεία ΓΓΑΔΔΤ 743/28.12.2022 κοινή
απόφαση των Υπουργών Οικονομικών και Εσωτερικών
«Σύσταση Επιτροπών Ελέγχου στους εποπτευόμενους
από το Υπουργείο Υγείας φορείς που υπάγονται στο πεδίο εφαρμογής του Μέρους Α’ του ν. 4795/2021 (Α’ 62),
καθορισμός των ιδιοτήτων των μελών τους, της διαδικασίας επιλογής τους, καθώς και κάθε άλλη λεπτομέρεια»
(Β’ 6918).
8. Την ανάγκη σύστασης και λειτουργίας Αυτοτελούς
Μονάδας Εσωτερικού Ελέγχου στο Γενικό Νοσοκομείο
Κατερίνης, ως οργανικής μονάδας επιπέδου Τμήματος,
λαμβάνοντας υπόψη την εναρμόνιση με την κείμενη
νομοθεσία και την αναγκαιότητα διασφάλισης της εύρυθμης λειτουργίας του Νοσοκομείου.
9. Το γεγονός ότι δεν έχει συσταθεί μέχρι στιγμής στον
Οργανισμό Εσωτερικής Υπηρεσίας του Γενικού Νοσοκομείου Κατερίνης, Μονάδα Εσωτερικού Ελέγχου (Μ.Ε.Ε.),
σε επίπεδο αυτοτελούς Τμήματος.
10. Την εισήγηση του Προέδρου του Διοικητικού Συμβουλίου του Νοσοκομείου,
11. Το γεγονός ότι από την παρούσα δεν προκαλείται
δαπάνη σε βάρος του κρατικού προϋπολογισμού, πέραν
αυτής του επιδόματος θέσης, η οποία θα προκληθεί μετά
από την έκδοση της παρούσας, από την τυχόν τοποθέτηση Προϊσταμένου στη Μονάδα Εσωτερικού Ελέγχου,
αποφασίζει:
Την έγκριση σύστασης Μονάδας Εσωτερικού Ελέγχου
(Μ.Ε.Ε.) στο Γενικό Νοσοκομείο Κατερίνης, σε επίπεδο
αυτοτελούς Τμήματος, ως εξής:
Άρθρο 1
Σύσταση - Επίπεδο λειτουργίας - Δομή Οργανωτική διάρθρωση
Συστήνεται στο Γενικό Νοσοκομείο Κατερίνης διοικητική δομή, με την ονομασία «Μονάδα Εσωτερικού
Ελέγχου» (Μ.Ε.Ε.), ως αυτοτελής και ανεξάρτητη μονάδα,
σε επίπεδο Τμήματος, η οποία υπάγεται στον Διοικητή
του φορέα και εποπτεύεται από την Κεντρική Μονάδα
Εσωτερικού Ελέγχου της Δ.Υ.Π.Ε., καθώς και από την Επιτροπή Ελέγχου της Δ.Υ.Π.Ε.
Άρθρο 2
Στόχοι και αρμοδιότητες Μονάδας Εσωτερικού
Ελέγχου
1. Η Μονάδα Εσωτερικού Ελέγχου του Γενικού Νοσοκομείου Κατερίνης, έχει τους ακόλουθους επιχειρησιακούς
στόχους (όπως ορίζει το άρθρο 10 του ν. 4795/2021):
α) τον έλεγχο των συστημάτων διακυβέρνησης και
λειτουργίας και την παροχή διαβεβαίωσης περί της
επάρκειας αυτών, με σκοπό την υποστήριξη του φορέα
για την επίτευξη των στρατηγικών του στόχων και για τη
λήψη μέτρων, όπου απαιτείται,
β) την παροχή συμβουλευτικών υπηρεσιών, είτε ως
αρωγή προς τον επικεφαλής του φορέα είτε στο πλαίσιο
του ετήσιου προγράμματος εργασιών, με στόχο τη βελτίωση της αποτελεσματικότητας του φορέα,
γ) τη διασφάλιση της ορθής, αποτελεσματικής και
ασφαλούς διαχείρισης και χρήσης των πληροφοριακών
συστημάτων και
δ) την αξιολόγηση της λειτουργίας, των δραστηριοτήτων και των προγραμμάτων του φορέα βάσει των αρχών
της χρηστής δημοσιονομικής διαχείρισης.
2. Η Μονάδα Εσωτερικού Ελέγχου του Γενικού Νοσοκομείου Κατερίνης ασκεί τις παρακάτω αρμοδιότητες
(όπως ορίζει το άρθρο 10 του ν. 4795/2021):
α) συντάσσει και αναθεωρεί το Εγχειρίδιο Εσωτερικών
Ελέγχων, το οποίο εγκρίνεται από τον επικεφαλής του
φορέα,
β) καταρτίζει Ετήσιο ή Πολυετές Πρόγραμμα Εργασιών, λαμβανομένων υπόψη των στρατηγικών και επι-
χειρησιακών προτεραιοτήτων του φορέα, καθώς και
της αξιολόγησης των κινδύνων και των ευκαιριών του
φορέα,
γ) σχεδιάζει και διενεργεί προγραμματισμένους και
έκτακτους ελέγχους επί του συνόλου των υπηρεσιών
του φορέα, των λειτουργιών, των συλλογικών οργάνων
αυτού, των διαδικασιών του, των εκτελούμενων έργων,
καθώς και των πληροφοριακών του συστημάτων, όπως
αυτά εντοπίζονται μέσω της διαδικασίας αξιολόγησης
και ιεράρχησης των κινδύνων που απειλούν τη λειτουργία τους, σύμφωνα με τις πιθανότητες εκδήλωσης του
κινδύνου και τις ενδεχόμενες συνέπειές του,
δ) παρέχει συμβουλευτικά έργα επί του συνόλου των
υπηρεσιών του φορέα, των λειτουργιών, των συλλογικών
οργάνων αυτού, των διαδικασιών του, των εκτελούμενων
έργων, καθώς και των πληροφοριακών του συστημάτων,
ε) ελέγχει και παρέχει διαβεβαίωση περί της επάρκειας του Συστήματος Εσωτερικού Ελέγχου του φορέα και
εισηγείται σχετικές βελτιωτικές προτάσεις,
στ)παρέχει συμβουλευτικές υπηρεσίες,
ζ) αξιολογεί τη λειτουργία του φορέα βάσει των αρχών
της χρηστής δημοσιονομικής διαχείρισης,
η) ελέγχει την ορθή εφαρμογή των διαδικασιών εκτέλεσης του προϋπολογισμού, σύνταξης και αποστολής
στο Υπουργείο Εθνικής Οικονομίας και Οικονομικών των
δημοσιονομικών και λοιπών αναφορών, καθώς και διενέργειας των δαπανών και διαχείρισης της περιουσίας
του οικείου φορέα για τον εντοπισμό τυχόν ενδείξεων
φαινομένων κακοδιοίκησης, κακοδιαχείρισης, κατάχρησης, σπατάλης ή απάτης, καθώς και εάν ο φορέας
αναπτύσσει κατάλληλες δικλίδες για την αποτροπή τους
στο μέλλον,
θ) ελέγχει και αξιολογεί τις διαδικασίες κατάρτισης των
οικονομικών και μη αναφορών του φορέα,
ι) αξιολογεί τις διαδικασίες σχεδιασμού και εκτέλεσης
των λειτουργιών και των προγραμμάτων του φορέα,
ια) ελέγχει τη συμμόρφωση του φορέα προς την ισχύουσα νομοθεσία, τους κανονισμούς και τις πολιτικές που
διέπουν τη λειτουργία του,
ιβ) ελέγχει τα πληροφοριακά συστήματα ως προς την
αποτελεσματικότητά τους για την επίτευξη των στόχων
του φορέα,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2502/26.04.2024
ιγ) παρακολουθεί, αξιολογεί και επιβεβαιώνει τις διορθωτικές ή βελτιωτικές ενέργειες που πραγματοποιούνται
από τις υπηρεσίες του φορέα σε συμμόρφωση με τις
προτάσεις του εσωτερικού ελέγχου, μέχρι την οριστική
υλοποίησή τους,
ιδ) καταρτίζει Ετήσια Έκθεση με Γνώμη,
ιε) γνωστοποιεί αμελλητί στις αρμόδιες υπηρεσίες και
στον πειθαρχικό Προϊστάμενο, σύμφωνα με τις ισχύουσες διατάξεις, τυχόν ενδείξεις απάτης ή έλλειψης ακεραι-
ότητας ή πειθαρχικής ευθύνης υπαλλήλων και
ιστ) μεριμνά για την εκπαίδευση και την επιμόρφωση
των εσωτερικών ελεγκτών.
Άρθρο 3
Στελέχωση
Η Μ.Ε.Ε. του Γενικού Νοσοκομείου Κατερίνης, στελεχώνεται σύμφωνα με τα προβλεπόμενα στην παρ. 8 του
άρθρου 9 του ν. 4795/2021. Σε περίπτωση μη λειτουργίας της Μονάδας Εσωτερικού Ελέγχου εφαρμόζεται η
παρ. 2 του άρθρου 40 του ν. 4940/2022 (Α’ 112).
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρόεδρος
ΓΕΩΡΓΙΟΣ ΧΑΤΖΗΓΕΩΡΓΙΟΥ

[Source: 20240202502.pdf | Tokens: 12801]